গত একুশে এপ্রিল রিয়াদে সৌদি রাজপ্রাসাদের কাছে একটি অচেনা ড্রোন উড়ে এলে সেটিকে গুলি করে ভূপাতিত করা হয়। সেই ঘটনা থেকেই রাজপ্রাসাদে অভ্যুত্থান চেষ্টার গুজব ছড়ায়। প্রাসাদ থেকে গুলির শব্দ শোনার কথা এসেছে বিভিন্ন মিডিয়ায়। আর ওই ঘটনার পর থেকেই প্রকাশ্যে আসছেন না বিন সালমান। আর এই সুযোগেই তার মৃত্যুর কথা প্রচার করছে ইরানের সংবাদ মাধ্যম। দেশটির কায়হান পত্রিকা তো বলেই দিয়েছে, অভ্যুত্থান চেষ্টার সময় দু’টি বুলেট বিদ্ধ হয়েছে সৌদি যুবরাজের শরীরে।